
Szubszaharai Afrika: klímaváltozástól a klímaválságig

A dolgozat a szubszaharai Afrika régiójával foglalkozik a klímaváltozás
tükrében. Az éghajlati változások várhatóan klímaválságot fognak eredményezni,
amely a törékeny, instabil területekre lesz legnagyobb veszéllyel. Fő kérdése a
dolgozatnak, hogy mely környezeti tényezők járulnak hozzá a migráció tömeges
előfordulásához, illetve, hogy mekkora az esélye annak, hogy a régió jelentős
klímamigráns kibocsátó lesz. A szerző a következő hipotézist fogalmazta meg: A
szubszaharai Afrika jelentős klímamigráns kibocsátó régió lesz, valamint, hogy
azon belül Szenegál, stabilitása ellenére sem fog tudni erőt venni a környezeti
fenyegetéseken.
Elsőként a szerző az elméleti háttér bemutatását teszi meg, különös tekintettel a
regionális biztonsági komplexumok elméletére, illetve annak egy új
megközelítésére. Ezt követően a klímamigráció, mint jelenség kerül bemutatásra.
Mivel a régióban a nemzetközi szervezetek jelentős munkát végeznek, a
dolgozatban kettő konkrét projekt is szóba kerül. A szerző két csoportba osztotta a
környezeti biztonsági fenyegetéseket, amelyek motiválhatják az elvándorlást.
Hogy példán keresztül is illusztrálható legyen, egy esettanulmány is készült,
melynek fókuszában Szenegál áll. A példán keresztül szeretné a szerző igazolni
hipotézisének második felét.
A dolgozat főként magyar és angol nyelvű forráselemzéssel készült el. A
közvetlen és közvetett környezeti biztonsági tényezők ismertetése után a szerző
egyéni következtetéseket is le tudott vonni. Az esettanulmány szintén hozzájárul a
szerző által elért eredményekhez.
A hipotézisek, miszerint a szubszaharai Afrika jelentős klímamigráns kibocsátó
régió lesz, valamint, hogy Szenegál stabilitása ellenére nem fog tudni erőt venni a
környezeti viszonyokon beigazolódtak. Az éghajlatváltozás hatásai, mind
közvetlenül, mind közvetetten jelentősen befolyásolja a mindennapi megélhetését
a társadalomnak, sok tekintetben ellehetetlenülnek az életkörülmények. Ennek
okán embertömegek dönthetnek úgy, hogy más régióban, államban, kontinensen
próbálnak új életet kezdeni.



